EL Επίσημη Εφημερίδα της Ευρωπαϊκής Ένωσης C 107/18

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης EK στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

2009/C 107/05

Αριθ. Ενίσχυσης: XA 34/09

Κράτος μέλος: Γαλλία

Περιφέρεια: Département de Saône-et-Loire

Τίτλος του καθεστώτος ενισχύσεων: Aide relative aux pertes entraînées par la fièvre catarrhale ovine (FCO) dans les élevages ovins et caprins de Saône-et-Loire.

Νομική βάση:

— Art L 1511-2-3-5 du Code général des collectivités territoriales,

— Arrêté du 15 décembre 2008 du ministère de l’agriculture et de la pêche modifiant l’arrêté du 1er avril 2008 définissant les zones réglementées relatives à la fièvre catarrhale ovine,

— Délibération du Conseil général de Saône et Loire du 20 novembre 2008

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων: 200 000 EUR

Μέγιστη ένταση της ενίσχυσης: 100 %

Το ποσό της ενίσχυσης που χορηγεί το Διαμέρισμα Saône-et-Loire ανέρχεται σε 25 EUR έως 75 EUR ανά νεκρό ή θανατωθέν ζώο λόγω του καταρροϊκού πυρετού των προβάτων, ανάλογα με την κατηγορία του ζώου (αρσενικό, θηλυκό, καταχωρισμένο ή μη στο μητρώο ζώων).

Η μέγιστη ένταση του συνόλου των κρατικών ενισχύσεων ανέρχεται σε 100 %.

Τα ποσά που έχουν ενδεχομένως εισπραχθεί στο πλαίσιο καθεστώτων ασφάλισης λαμβάνονται υπόψη κατά τον έλεγχο της τήρησης του ποσοστού έντασης της ενίσχυσης.

Η εν λόγω ενίσχυση καταβάλλεται στους κατόχους γεωργικών εκμεταλλεύσεων οι οποίοι πληρούν όλους τους ακόλουθους όρους:

τα κρούσματα καταρροϊκού πυρετού των προβάτων έχουν δηλωθεί το 2007 και το 2008,

υπάγονται στο καθεστώς πριμοδοτήσεων για προβατίνες και αίγες,

έχουν λάβει από το γαλλικό κράτος αποζημίωση για υγειονομικούς λόγους για τα νεκρά ή θανατωθέντα ζώα,

αναλαμβάνουν τη δέσμευση να αντικαταστήσουν το ζωικό κεφάλαιό τους. Η περίοδος ισχύος για τις αγορές διαρκεί από την 1η Ιουλίου 2007 έως τις 30 Ιουνίου 2009.

Ημερομηνία εφαρμογής: Από τη λήψη της απόδειξης παραλαβής της Ευρωπαϊκής Επιτροπής, το νωρίτερο στις 16 Φεβρουαρίου 2009.

Διάρκεια του καθεστώτος ενισχύσεων: 2009, με την επιφύλαξη της εξέλιξης της ευρωπαϊκής νομοθεσίας και με την επιφύλαξη των δημοσιονομικών πιστώσεων.

Στόχος της ενίσχυσης:: Στόχος των εν λόγω ενισχύσεων είναι η αποζημίωση των κατόχων εκμεταλλεύσεων εκτροφής αιγοπροβάτων για την απώλεια του ζωικού κεφαλαίου λόγω της νόσου του καταρροϊκού πυρετού των προβάτων, διευκολύνοντας την αγορά ή την αναπλήρωση των ζώων με στόχο την αποκατάσταση του αριθμού των ζώων αναπαραγωγής που υπήρχαν πριν από την εμφάνιση των κρουσμάτων της νόσου.

Οι ενισχύσεις θα περιορίζονται αυστηρά στις απώλειες που προκλήθηκαν από τον καταρροϊκό πυρετό των προβάτων, του οποίου οι εστίες έχουν αναγνωριστεί επίσημα από τις γαλλικές δημόσιες υγειονομικές αρχές, και θα εντάσσονται στο πλαίσιο δημόσιου προγράμματος σε περιφερειακό επίπεδο.

Ενίσχυση μπορεί να καταβληθεί, δυνάμει του άρθρου 10 παράγραφος 2 του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, για τις προαναφερόμενες δαπάνες οι οποίες είναι επιλέξιμες για ενίσχυση από το Διαμέρισμα.

Σχετικός(-οί) κλάδος(-οι): Κλάδος των αιγοπροβάτων.

Ονομασία και διεύθυνση της χορηγούσας αρχής:

Monsieur Le President Du Conseil General De Saone-Et-Loire Direction de l’Equipement rural et de l’agriculture Service des Affaires Agricoles Espace Duhesme – 18 rue de Flacé 71026 Macon Cedex 9 FRANCE

Διεύθυνση στο Διαδίκτυο: http://www.cg71.fr/jahia/webdav/site/internet_cg71/shared/Missions/Agriculture/Aides%20exemptees%20CE/Texte_integral_FCO.pdf

Αριθ. Ενίσχυσης: XA 43/09

Κράτος μέλος: Ισπανία

Περιφέρεια: Principado de Asturias

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Asociación de Criadores de Oveya Xalda de Asturias (ACOXA)

Νομική βάση: Convenio de colaboración entre el Gobierno del Principado de Asturias y la Asociación de Criadores de Oveya Xalda de Asturias (ACOXA) para el desarrollo del programa de conservación de la raza autóctona asturiana Oveya Xalda durante el trienio 2009-2011.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Το μέγιστο ποσό της χορηγητέας ετήσιας ενίσχυσης στο πλαίσιο της συμφωνίας είναι:

Μέγιστη ένταση της ενίσχυσης: Η μέγιστη ένταση της ενίσχυσης για καθέναν από τους τίτλους του προγράμματος δράσης που πρέπει να υιοθετηθεί από τον δικαιούχο της ενίσχυσης είναι:

Ημερομηνία εφαρμογής: Από την ημερομηνία δημοσίευσης του αριθμού καταχώρισης της αίτησης εξαίρεσης στο δικτυακό τόπο της Γενικής Διεύθυνσης Γεωργίας και Αγροτικής Ανάπτυξης.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τις 31 Δεκεμβρίου 2011.

Στόχος της ενίσχυσης: Εφαρμογή του προγράμματος για τη διατήρηση του αυτόχθονος είδους προβάτου Xalda

Εφαρμόζονται τα ακόλουθα άρθρα του κανονισμού αριθ. 1857/2006.

Άρθρο 15 Παροχή τεχνικής υποστήριξης στον γεωργικό τομέα Επιλέξιμο κόστος: κόστος διοργάνωσης εκπαιδευτικών προγραμμάτων για κτηνοτρόφους, κόστος συμβουλευτικών υπηρεσιών από τρίτους, κόστος διοργάνωσης φόρουμ ανταλλαγής γνώσεων, διαγωνισμών και εκθέσεων, κόστος δημοσιεύσεων.

Άρθρο 16 Στήριξη του κλάδου της κτηνοτροφίας. Επιλέξιμο κόστος: κόστος τήρησης γενεαλογικού μητρώου.

Σχετικός(-οί) τομέας(-είς): Πρόβατα

Ονομασία και διεύθυνση της χορηγούσας αρχής:

Consejería de Medio Rural y Pesca del Principado de Asturias C/ Coronel Aranda, s/n, 4a planta E-33071 Oviedo (Asturias) ESPAÑA

Διεύθυνση στο Διαδίκτυο: το κείμενο της συμφωνίας συνεργασίας υπάρχει στο δικτυακό τόπο www.asturias.es, στον Ενιαίο Εντοπιστή Πόρου (URL):

http://www.asturias.es/Asturias/descargas/CONVENIOS%20GANADERIA/ACOXA%2009%20convenio.pdf

Λοιπές πληροφορίες: —

Luis Miguel ALVAREZ MORALES El director general de ganadería y agroalimentación

Αριθ. Ενίσχυσης: XA 48/09

Κράτος μέλος: Εσθονία

Περιφέρεια: Eesti

Τίτλος του καθεστώτος ενίσχυσης ή ονομασία της επιχείρησης δικαιούχου μεμονωμένης ενίσχυσης: Põllumajandusloomade aretustoetus

Νομική βάση:

1) Maaelu ja põllumajandusturu korraldamise seaduse § 3 lg 2 p 2, § 7 lg 1 p 3, § 11 (RTI, 18.7.2008, 33, 202);

2) Põllumajandusministri 18.1.2005.a määrus nr 6 „Põllumajandusloomade aretustoetuse saamiseks esitatavad nõuded ning toetuse taotlemise ja taotluse menetlemise kord”

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: EEK 20 000 000 EEK ετησίως

Μέγιστη ένταση της ενίσχυσης: μέχρι 70 %.

Ημερομηνία εφαρμογής:

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: 15 Φεβρουαρίου 2009-31 Δεκεμβρίου 2011

Στόχος της ενίσχυσης: Τομέας της κτηνοτροφίας.

Η ενίσχυση χορηγείται σύμφωνα με το άρθρο 16 του κανονισμού (ΕΚ) αριθ.1857/2006.

Η επιλέξιμη δαπάνη είναι αυτή που αφορά την τήρηση γενεαλογικών μητρώων ή την καταχώριση στα μητρώα και τη διενέργεια δοκιμών επιδόσεων ή την αξιολόγηση της γενετικής αξίας.

Η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεσες χρηματικές πληρωμές σε παραγωγούς.

Σχετικός(-οί) τομέας(-είς): Εκτροφή βοοειδών, αλόγων, προβάτων και πουλερικών (κωδικός ΝΑCE Α104)

Ονομασία και διεύθυνση της χορηγούσας αρχής:

Põllumajanduse Registrite ja Informatsiooni Amet Narva mnt 3 Tartu 51009 EESTI/ESTONIA

Διεύθυνση στο διαδίκτυο: http://www.agri.ee/siseriiklikud-toetused

Άλλες πληροφορίες: Η παρούσα κοινοποίηση τροποποιεί την κοινοποίηση XA 93/08.

Αριθ. Ενίσχυσης: XA 58/09

Κράτος μέλος: Ισπανία

Περιφέρεια: Principado de Asturias

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: Laboratorio Interprofesional Lechero y Agroalimentario de Asturias (L.I.L.A.)

Νομική βάση: Convenio de colaboración entre el Principado de Asturias y el Laboratorio Interprofesional Lechero y Agroalimentario de Asturias (L.I.L.A.) suscrito el 7 de abril de 2008 para la realización de los análisis de control lechero oficial. Adenda al citado Convenio de colaboración de 27 de enero de 2009.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Θα χορηγηθεί ενίσχυση ύψους 420 000 EUR κατ’ ανώτατο όριο για το οικονομικό έτος 2009.

Μέγιστη ένταση της ενίσχυσης: Έως 70 % των δαπανών για τη δραστηριότητα που πρόκειται να αναπτύξει ο δικαιούχος.

Ημερομηνία εφαρμογής: Από την ημερομηνία δημοσίευσης του αριθμού καταχώρισης της αίτησης απαλλαγής στον ιστότοπο της Γενικής Διεύθυνσης Γεωργίας και Αγροτικής Ανάπτυξης της Ευρωπαϊκής Επιτροπής.

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Έως τον Δεκέμβριο του 2009.

Στόχος της ενίσχυσης: Διενέργεια επίσημων αναλύσεων ελέγχου του γάλακτος στο Principado de Asturias (Πριγκιπάτο των Αστουριών), που αποτελούν τον βασικό μηχανισμό γενετικής αξιολόγησης των αναπαραγωγικών ειδών και φυλών γαλακτοπαραγωγής και, επομένως, συνιστούν βασικό στοιχείο των προγραμμάτων βελτίωσης του ζωικού κεφαλαίου.

Εφαρμόζεται το εξής άρθρο του κανονισμού (ΕΚ) αριθ. 1857/2006:

Άρθρο 16: Στήριξη του τομέα της κτηνοτροφίας.Επιλέξιμες είναι οι εξής δαπάνες: οι δαπάνες που συνδέονται με τη διενέργεια δοκιμών με σκοπό τον προσδιορισμό της γενετικής ποιότητας ή της απόδοσης του ζωικού κεφαλαίου.

Σχετικός(-οί) κλάδος(-οι): Εκτροφή αγελάδων γαλακτοπαραγωγής

Ονομασία και διεύθυνση της χορηγούσας αρχής:

Consejería de Medio Rural y Pesca del Principado de Asturias C/ Coronel Aranda, s/n, 4a planta E-33071 Oviedo (Asturias) ESPAÑA

Διεύθυνση στο Διαδίκτυο: Το κείμενο της συμφωνίας συνεργασίας είναι διαθέσιμο στην πύλη www.asturias.es στο Διαδίκτυο, στην εξής διεύθυνση:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

Λοιπές πληροφορίες: —

Luis Miguel ÁLVAREZ MORALES El director general de ganadería y agroalimentación

Αριθ. Ενίσχυσης: XA 59/09

Κράτος μέλος: Ηνωμένο Βασίλειο

Περιφέρεια: England — Cornwall

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: Caradon Hill Area Heritage Project

Νομική βάση: The National Heritage Act 1980 set up a fund called the National Heritage Memorial Fund (NHMF) as amended by the National Heritage Act 1997 and the National Lottery Act 1993 and 1998.

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία:

(GBP) Ημερομηνία Ποσό Έτος 1 —Μάρτιος 2009-Φεβρουάριος 2010 184 845,00 GBP Έτος 2 — Μάρτιος 2010-Φεβρουάριος 2011 87 828,00 GBP Έτος 3 — Μάρτιος 2011-Φεβρουάριος 2012 90 177,00 GBP Σύνολο 362 850,00 GBP

Μέγιστη ένταση της ενίσχυσης: Η μέγιστη ένταση της ενίσχυσης για το μέτρο τεχνικής υποστήριξης ανέρχεται έως ποσοστό 100 %, σύμφωνα με το άρθρο 15 του κανονισμού (ΕΚ) αριθ. 1857/2006.

Η μέγιστη ένταση της ενίσχυσης για τα μέτρα διατήρησης παραδοσιακών τοπίων ανέρχεται έως ποσοστό 100 %, όποτε χορηγείται ενίσχυση για τη διατήρηση μη παραγωγικών στοιχείων της κληρονομιάς, σύμφωνα με το άρθρο 5 παράγραφος 2 του κανονισμού (ΕΚ) αριθ. 1857/2006. Το μέγιστο ποσοστό επιχορήγησης μειώνεται, με βάση τα ποσοστά που καθορίζονται στο άρθρο 5 παράγραφος 3 του κανονισμού (ΕΚ) αριθ. 1857/2006 της Επιτροπής, όταν η ενίσχυση είναι παραγωγική.

Ημερομηνία εφαρμογής: Το καθεστώς θα αρχίσει να εφαρμόζεται στις 18 Μαρτίου 2009.

Διάρκεια του καθεστώτος ή της μεμονωμένης ενίσχυσης: Το καθεστώς θα αρχίσει να εφαρμόζεται στις 18 Μαρτίου 2009 για διάρκεια τριών ετών. Αιτήσεις θα μπορούν να υποβάλλονται έως την 1η Μαρτίου 2012 και τα έργα θα πρέπει να έχουν ολοκληρωθεί στις 17 Μαρτίου 2012 το αργότερο. Η τελευταία πληρωμή θα γίνει την 1η Σεπτεμβρίου 2012.

Στόχος της ενίσχυσης: Διατήρηση και ενίσχυση σημαντικών για την άγρια πανίδα και χλωρίδα τόπων, σημαντικών ιστορικών και γεωλογικών / ορυκτολογικών τόπων, και συμβολή στη διευκόλυνση της μακροπρόθεσμης διαχείρισής τους. Το μέτρο αυτό είναι σύμφωνο με το άρθρο 5 του κανονισμού (ΕΚ) αριθ. 1857/2006 της Επιτροπής. Η μέγιστη ένταση της ενίσχυσης μειώνεται με βάση τα ποσοστά που καθορίζονται στο άρθρο 4 του κανονισμού (ΕΚ) αριθ. 1857/2006 της Επιτροπής, όταν η ενίσχυση είναι παραγωγική.

Πρόγραμμα 2 — Πρόγραμμα για το ιστορικό περιβάλλον

Όλα τα μέτρα του προγράμματος αυτού εκτελούνται σε γεωργική γη, καλύπτονται από την παρούσα κοινοποίηση και είναι σύμφωνα με το άρθρο 5 του κανονισμού (ΕΚ) αριθ. 1857/2006 της Επιτροπής. Το παρόν πρόγραμμα απαρτίζεται από τα ακόλουθα μέτρα:

Εκτέλεση ή/και διευκόλυνση έργων με σκοπό τη βελτίωση της κατάστασης και της παρουσίασης αυτών των σημαντικών ιστορικών χώρων και χαρακτηριστικών του τοπίου.

Στις προτάσεις αυτές συγκαταλέγονται ο έλεγχος της φτέρης και η επισκευή ιστορικών στοιχείων οριοθέτησης γεωργικών γαιών.

Πρόγραμμα 4 — Πρόγραμμα για τη διαχείριση της γης και της πρόσβασης σ’ αυτή

Αυτό το πρόγραμμα υλοποιείται τόσο σε γεωργική όσο και σε μη γεωργική γη. Τα μοναδικά στοιχεία του καθεστώτος τα οποία εκτελούνται σε γεωργική γη, καλύπτονται από την παρούσα κοινοποίηση, απαριθμούνται κατωτέρω και είναι σύμφωνα με το άρθρο 5 του κανονισμού (ΕΚ) αριθ. 1857/2006 της Επιτροπής.

Αποκατάσταση ιστορικών φυτικών φρακτών και τοιχίων της Κορνουάλλης ως σημαντικών χαρακτηριστικών του τοπίου.

Αναστήλωση αρχαιολογικών μνημείων.

Διαχείριση της εκθάμνωσης γύρω από αρχαιολογικούς χώρους.

Το καθεστώς ενθαρρύνει επίσης την κατάρτιση για την απόκτηση κατάλληλων δεξιοτήτων, ιδίως την επίσημη κατάρτιση σε ειδικούς τομείς διαχείρισης της διατήρησης, ένα πρόγραμμα εργαστηρίων για τη διάδοση των δεξιοτήτων, την παροχή συμβουλών και ανάδρασης, καθώς και ειδικά προσαρμοσμένη επαγγελματική ανάπτυξη για γαιοκτήμονες, γεωργούς, χρήστες βοσκότοπων και ανάδοχους στο χώρο εκτέλεσης του έργου. Το μέτρο αυτό είναι σύμφωνο με το άρθρο 15 του κανονισμού (ΕΚ) αριθ. 1857/2006 της Επιτροπής.

Πρόγραμμα 1 — Πρόγραμμα για το φυσικό περιβάλλον

Τα έργα για το φυσικό περιβάλλον απευθύνονται στους γαιοκτήμονες και στους γεωργούς με σκοπό τη βελτίωση και τη στήριξη της βέλτιστης πρακτικής όσον αφορά τη διατήρηση ενδιαιτημάτων και ειδών. Προβλέπεται η διοργάνωση σειράς εκδηλώσεων παροχής συμβουλών και κατάρτισης στις οποίες θα μπορούν να συμμετάσχουν όλοι οι γεωργοί και γαιοκτήμονες στο χώρο εκτέλεσης του έργου.

Το σύνολο του προγράμματος καλύπτει έργα τα οποία υλοποιούνται σε γεωργική γη και είναι σύμφωνο με το άρθρο 15.

Πρόγραμμα 5 — Πρόγραμμα ερμηνείας, εκπαίδευσης & κατάρτισης

Τα μέτρα του προγράμματος αυτού εκτελούνται τόσο σε γεωργική όσο και σε μη γεωργική γη. Τα μοναδικά στοιχεία του καθεστώτος τα οποία υλοποιούνται σε γεωργική γη, καλύπτονται από την παρούσα κοινοποίηση, απαριθμούνται κατωτέρω και είναι σύμφωνα με το άρθρο 15.

Καταπολέμηση της εισβολής ζιζανίων

Κατάρτιση για την αρχαιολογική ευαισθητοποίηση

Πρόγραμμα 3 — Σχέδιο για την κληρονομιά στον τομέα των ορυχείων

Το έργο αυτό εκτελείται σε μη γεωργική γη και υπάγεται στο καθεστώς NN 11/2002.

Σχετικός(-οί) κλάδος(-οι): Το καθεστώς εφαρμόζεται στις μικρές και μεσαίες επιχειρήσεις που δραστηριοποιούνται στην παραγωγή γεωργικών προϊόντων.

Ονομασία και διεύθυνση της χορηγούσας αρχής:

Cornwall County Council County Hall Treyew Road Truro Cornwall TR1 3AY ΗΝΩΜΈΝΟ ΒΑΣΊΛΕΙΟ

Θεσμικός φορέας υπεύθυνος για το καθεστώς:

Cornwall County Council County Hall Treyew Road Truro Cornwall TR1 3AY ΗΝΩΜΈΝΟ ΒΑΣΊΛΕΙΟ

Υπεύθυνος οργανισμός για την εφαρμογή του καθεστώτος:

Caradon Hill Area Heritage Project Luxstowe House Liskeard Cornwall PL14 3DZ ΗΝΩΜΈΝΟ ΒΑΣΊΛΕΙΟ

Διεύθυνση στο Διαδίκτυο: http://www.cornwall.gov.uk/index.cfm?articleid=6835

Άλλες πληροφορίες: Τα μη γεωργικά μέτρα που αποτελούν μέρος του παρόντος καθεστώτος υπάγονται στο καθεστώς NN 11/2002 και ως εκ τούτου είναι σύμφωνα με τις κρατικές ενισχύσεις.

Για περισσότερες και διεξοδικότερες πληροφορίες σχετικά με την επιλεξιμότητα και τους κανόνες του καθεστώτος μπορείτε να ανατρέξετε στους ανωτέρω συνδέσμους στο Διαδίκτυο.